text: Smartphone erstatter kirkebøssen
  27 august 2014 kl. 05.50
  Normalt er kirken ikke stedet, hvor man støder på sidste nye teknologi. Men nu prøver man kræfter med det i det sønderjyske område.
  I Aabenraa Sogn er kirkebøssen nemlig ved at blive skiftet ud med en smartphone. Kirkegængerne kan nu snart betale via MobilePay, når de vil spæde til en indsamling.Det skriver DR Syd.
  - Man går jo ikke så ofte, som man gjorde tidligere med sin pung, og når man så har glemt sine penge, kan man betale med MobilePay. Det kan også være til en konfirmandlejr, eller hvad vi nu laver, siger formanden for menighedsrådet i Aabenraa Sogn, Jens Peder Poulsen til DR Syd.
  Menighedsrådet forventer at tilbyde mobil pengeoverførsel i løbet af et par måneder. Først skal de have helt tjek på det tekniske.
  - Vi er nødt til at vide, om de 50 kroner, der er kommet ind, om de går til en konfirmandlejr, eller om de går til Folkekirkens Nødhjælp. Så når vi har fået styr på dette, så er det meningen, at vi kan starte op med dette.
  Det skal fortsat være muligt at betale med fysiske penge i Aabenraa Sogn, når MobilePay indføres.
  Læs artiklen på DR Syd: - http://www.tvsyd.dk/artikel/253947:Smartphone-erstatter-kirkebOessen
  